Președintele Vucic: Serbia şi Republika Srpska vor organiza o Adunare de Paşte pentru "decizii cu privire la supravieţuirea sârbilor"
Preşedintele sârb Aleksandar Vucic a anunţat că o Adunare de Paşte Serbia-Republika Srpska (una din cele două entităţi ale Bosniei-Herţegovina) se va desfăşura la Belgrad şi în alte părţi din Serbia în zilele de 5-6 mai, informează marţi agenţia Tanjug, transmite Agerpres.
'După ore de discuţii pe care preşedintele Republicii Srpska, Milorad Dodik, şi cu mine le-am avut astăzi (luni, n.red.) în prezenţa Sfinţiei Sale, Patriarhul Porfirije, s-a ajuns la concluzia comună că o mare Adunare de Paşte a Republicii Serbia şi Republicii Sprska va fi organizată la Belgrad şi în alte părţi din Serbia pe 5-6 mai.
La Adunare vor fi luate decizii importante cu privire la supravieţuirea sârbilor în căminele lor strămoşeşti, progresul lor economic şi păstrarea limbii sârbe, a scrierii chirilice şi a moştenirii culturale comune', a afirmat Vucic într-un comunicat emis de biroul de presă prezidenţial.
Vucic a adăugat că noul guvern sârb şi guvernul Republicii Srpska vor pregăti o declaraţie comună şi, potenţial, alte acte juridice generale pentru a fi înaintate parlamentelor de la Belgrad şi Banja Luka.
'Noi l-am informat pe patriarhul sârb Porfirije despre gravitatea situaţiei politice în care se află toţi sârbii, şi i-am cerut Sfinţiei Sale binecuvântarea şi sprijinul Bisericii Ortodoxe Sârbe', a mai Vucic în comunicat.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank